**SKELBIMAS**

**DĖL NEPRIKLAUSOMO KANDIDATO ATRANKOS UŽIMTI UŽDAROSIOS AKCINĖS BENDROVĖS „KALVARIJOS KOMUNALININKAS“ VALDYBOS NARIO PAREIGAS**

Uždaroji akcinė bendrovė „Kalvarijos komunalininkas“, juridinio asmens kodas 165717011, buveinė: Šakių g. 11, LT-69210, Kalvarija, Kalvarijos sav., skelbia apie vykdomą vieno nepriklausomo kandidato atranką užimti Kalvarijos savivaldybės valdomos uždarosios akcinės bendrovės „Kalvarijos komunalininkas“ (toliau tekste – Bendrovės) valdybos nario pareigas.

**Bendrovės interneto svetainės adresas:**

<http://kalvkomunal.lt/>

**Bendrovės strategijos santrauka:**

Pagrindinė komercinė ūkinė veikla yra geriamojo vandens tiekimas ir nuotekų tvarkymas, bei kita su tuo susijusi veikla, daugiabučių namų administravimo paslaugos, šilumos tiekimas, visų rūšių komunalinių paslaugų teikimas, statybos remonto darbai, nekilnojamojo turto valdymas ir kita aptarnavimo veikla. <http://kalvkomunal.lt/bendroves-istatai/>

**Atrankos būdas –** pokalbis.

Atranką vykdys Kalvarijos savivaldybės administracijos direktoriaus įsakymu sudaryta Atrankos komisija.

**Laikotarpis, kuriam kandidatas bus skiriamas į Bendrovės valdybos narius:** Valdybos narys renkamas (skiriamas) 4 metų kadencijos laikotarpiui, kuris pradedamas skaičiuoti nuo Bendrovės valdybos sudarymo (išrinkimo) dienos.

**Kandidatas į Bendrovės valdybos nario poziciją turi atitikti šiuos bendruosius reikalavimus:**

1. turėti aukštąjį universitetinį ar jam prilygintą išsilavinimą;
2. turi būti neatimta ir neapribota teisė eiti valdybos nario pareigas, į kurias pretenduojama, ir atlikti toms pareigoms priskirtas funkcijas;
3. per pastaruosius 5 metus kandidatas nėra atšauktas iš juridinio asmens vienasmenio ar kolegialaus organo dėl netinkamo pareigų atlikimo;
4. kandidatas nėra asmuo, kuriam nuosavybės teise priklauso tos Bendrovės ar su ja susijusios bendrovės akcijos, ir asmuo, kuris yra tokio akcininko atstovas.

**Kandidatas į Bendrovės valdybos narius turi atitikti šiuos specialiuosius reikalavimus:**

Kandidatas į Bendrovės valdybos nario pareigas turi turėti kompetenciją teisės ar verslo administravimo ar vadybos, ar finansų, ar žmogiškųjų išteklių valdymo srityje, t.y. kandidatas turi turėti teisės, ar verslo administravimo, ar vadybos, ar finansų, ar žmogiškųjų išteklių valdymo žinių. Žinias patvirtina aukštojo universitetinio socialinių mokslų srities, teisės ar verslo administravimo, ar vadybos, ar apskaitos, ar finansų, ar audito krypties išsilavinimas ir 3 metų teisės ar verslo administravimo, ar vadybos, ar apskaitos, ar finansų, ar audito srityje darbo patirtis.

**Kandidatas į valdybos narius turi atitikti šiuos nepriklausomumo kriterijus:**

1. kandidatas teikdamas prašymą dalyvauti atrankoje ir iki atrankos procedūrų pabaigos negali būti Bendrovės, į kurią pretenduoja, ir susijusios bendrovės vadovas ir paskutinius 3 metus neturi būti ėjęs tokių pareigų, taip pat Bendrovės, į kurią pretenduoja, ir susijusios bendrovės darbuotojas ir paskutinius 3 metus neturi būti ėjęs tokių pareigų, taip pat kandidatas neturi gauti ir per paskutinius 3 metus neturi būti gavęs atlyginimo iš Bendrovės, į kurią pretenduoja, ir susijusios bendrovės, išskyrus atlygį kolegialaus organo nario pareigas;
2. kandidatas neturi turėti nuosavybės teise tos Bendrovės, į kurią pretenduoja, arba su ja susijusios bendrovės akcijų ir negali būti tokio akcininko atstovas;
3. kandidatas teikdamas prašymą dalyvauti atrankoje ir iki atrankos procedūrų pabaigos negali turėti ir per praėjusius 3 metus neturi būti turėjęs verslo ryšių su Bendrove, į kurią pretenduoja, ir su ja susijusia bendrove nei tiesiogiai, nei kaip turinčio tokių ryšių subjekto partneris, akcininkas, vadovas ar kolegialaus organo narys. Neturinčiu verslo ryšių kandidatu laikomas subjektas, kuris negauna jokių pajamų iš Bendrovės arba susijusios bendrovės (išskyrus pajamas už kolegialaus organo nario pareigų ėjimą);
4. kandidatas teikdamas prašymą dalyvauti atrankoje ir iki atrankos procedūrų pabaigos negali būti ir per paskutinius 3 metus neturi būti buvęs audito įmonės, kuri atlieka ar atliko Bendrovės, į kurią pretenduoja, ir susijusios bendrovės auditą, partneriu, akcininku, vadovu, kolegialaus organo nariu arba darbuotoju;
5. kandidatas neturi būti ėjęs Bendrovės, į kurią pretenduoja, kolegialaus organo nario pareigų 2 iš eilės įstatuose nustatytus įgaliojimų laikotarpius;
6. kandidatas teikdamas prašymą dalyvauti atrankoje ir iki atrankos procedūrų pabaigos neturi būti Kalvarijos savivaldybės atstovaujančios institucijos, kuri yra Bendrovės, į kurios kolegialaus organo nario vietą pretenduoja kandidatas, akcijų valdytoja ar savininko teises ir pareigas įgyvendinanti institucija, darbuotojas (Kalvarijos savivaldybės tarybos narys, Kalvarijos savivaldybės administracijos valstybės tarnautojas ar darbuotojas, dirbantis pagal darbo sutartį) ir paskutinius 3 metus neturi būti ėjęs tokių pareigų;
7. kandidatas neturi būti asmuo, jau esantis 3 ar daugiau Kalvarijos savivaldybės valdomų bendrovių kolegialių organų sudėtyje.

**Dokumentai, kuriuos privalo pateikti kandidatas:**

1. kandidato prašymas dalyvauti atrankoje ir sąžiningumo deklaracija (priedas);
2. kandidato gyvenimo aprašymas;
3. aukštąjį universitetinį ar jam prilygintą išsilavinimą patvirtinančio dokumento kopija;
4. dokumentus ar jų kopijas, patvirtinančius atitiktį nurodytiems bendriesiems ir specialiesiems reikalavimams;
5. kitus, kandidato nuomone, svarbius dokumentus;
6. Atrankos komisijos prašymu gali būti prašoma pateikti papildomus dokumentus.

**Pastaba.** Kandidato pateikti dokumentai ar jų kopijos bei asmens duomenys, tvarkomi Bendrovės valdybos nario išrinkimo tikslu ir saugomi teisės aktų nustatyta tvarka.

**Kandidatų dokumentų priėmimo terminas:** kandidatai dokumentus teikia Bendrovei iki 2019 m. balandžio 17 d. įskaitytinai.

**Kandidatai dokumentus Bendrovei gali pateikti pasirinktinai šiais būdais:**

1. Asmeniškai. Pristatant dokumentų kopijas reikia su savimi turėti dokumentų originalus arba juos bus prašoma pateikti, jei kandidatas bus pripažintas atrankos laimėtoju. Dokumentai priimami adresu Šakių g. 11, LT-69210, Kalvarija, Kalvarijos sav., kabinetas Nr. 4, darbo dienomis pirmadienį – ketvirtadienį 8:00 – 17:00 val. penktadienį – 8:00 – 15:45 val., pietų pertrauka 12:00 – 12:45 val.
2. Paštu (registruotu laišku) arba per kurjerių tarnybą, adresuojant: Uždaroji akcinė bendrovė „Kalvarijos komunalininkas“, Šakių g. 11, LT-69210, Kalvarija, Kalvarijos sav.. Pridedamos dokumentų kopijos, o dokumentų originalus bus prašoma pateikti, jei kandidatas bus pripažintas atrankos laimėtoju.
3. elektroniniu paštu – kalv.kom@gmail.com patvirtinę dokumentus saugiomis elektroninio pasirašymo priemonėmis su kvalifikuoto elektroninio parašo sertifikatais.

**Kontaktinis asmuo** – Irena Sabaliauskaitė, sekretorė, tel. nr. 8343 24139 , el. paštas kalv.kom@gmail.com

**Pavaduojantis kontaktinis asmuo** Deimantė Sinkevičiūtė, teisininkė, tel. nr. 8343 24262 , el. paštas deimante@kalvkomunal.lt

**PRIDEDAMA.** Kandidato prašymas dalyvauti atrankoje ir sąžiningumo deklaracija.

<https://e-seimas.lrs.lt/portal/legalAct/lt/TAD/f0173961199a11e5bfc0854048a4e288/srFxUHiGFE>

 Lietuvos Respublikos Vyriausybės 2015 m. birželio 17 d.

 nutarimo Nr. 631 „Dėl Kandidatų į valstybės įmonės ar

 savivaldybės įmonės valdybą ir kandidatų į valstybės ar

 savivaldybės valdomos bendrovės visuotinio akcininkų

 susirinkimo renkamą kolegialų priežiūros ar valdymo

 organą atrankos aprašo patvirtinimo“ 1 priedas

**KANDIDATO PRAŠYMAS DALYVAUTI ATRANKOJE IR SĄŽININGUMO DEKLARACIJA**

\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_

(sudarymo vieta)

Aš,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, prašau leisti dalyvauti

 (vardas ir pavardė)

 \_\_\_,

 (savivaldybės valdomos bendrovės pavadinimas, teisinė forma, bendrovės kodas)

buveinės adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, valdybos narių atrankoje į

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_nario vietą.

Užpildydamas deklaraciją patvirtinu, kad atitinku visus bendruosius reikalavimus (įskaitant reikalavimą būti nepriekaištingos reputacijos ir nesusijusiam su kitais juridiniais asmenimis ryšiais, dėl kurių galėtų kilti interesų konfliktas, kaip jis apibrėžtas Kandidatų į valstybės įmonės ar savivaldybės įmonės valdybą ir kandidatų į valstybės ar savivaldybės valdomos bendrovės visuotinio akcininkų susirinkimo renkamą kolegialų priežiūros ar valdymo organą atrankos apraše, patvirtintame , Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės įmonės ar savivaldybės įmonės valdybą ir kandidatų į valstybės ar savivaldybės valdomos bendrovės visuotinio akcininkų susirinkimo renkamą kolegialų priežiūros ar valdymo organą atrankos aprašo patvirtinimo“ (toliau – Aprašas).

1. Ar Jūsų dalyvavimas atrankoje eiti šioje deklaracijoje nurodytos savivaldybės valdomos bendrovės valdybos nario pareigas nesukelia interesų konflikto?

(jeigu taip, nurodykite tokį fizinį ar juridinį asmenį, fizinio (-ių) asmens (-ų) pareigas, vardą (-us) ir pavardę (-es),

dėl kurio (-ių) gali kilti interesų konfliktas, ir to priežastis)

2. Ar esate pripažintas neveiksniu juridinių asmenų valdymo srityje?

|  |  |
| --- | --- |
| TAIP |  |
| NE |  |

(pažymėkite kryželiu)

3. Ar Jums draudžiama eiti juridinio asmens valdybos nario / priežiūros organo nario ar kitas vadovaujamas pareigas?

|  |  |
| --- | --- |
| TAIP |  |
| NE |  |

(pažymėkite kryželiu)

4. Ar esate fizinis asmuo, kuris pripažintas kaltu dėl sunkaus ar labai sunkaus nusikaltimo, nusikalstamos veikos nuosavybei, turtinėms teisėms ir turtiniams interesams, ekonomikai ir verslo tvarkai, finansų sistemai, valstybės tarnybai ir viešiesiems interesams, teisingumui, visuomenės saugumui, valdymo tvarkai?

|  |  |
| --- | --- |
| TAIP |  |
| NE |  |

(pažymėkite kryželiu)

5. Ar atitinkate visus Aprašo 9 punkte (taip pat nurodyti skelbime) nustatytus kandidatų į savivaldybės valdomos bendrovės valdybą nepriklausomumo kriterijus?

|  |  |
| --- | --- |
| TAIP |  |
| NE |  |

(pažymėkite kryželiu)

Pranešimus dėl atrankos atlikimo ir rezultatų prašau siųsti toliau nurodytais kontaktais:

Elektroninio pašto adresas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mobilusis telefonas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kandidatas \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ 20\_\_\_m. \_\_\_\_\_\_\_\_\_\_\_ \_\_\_\_\_ d.

(vardas ir pavardė) (parašas) (data)

––––––––––––––––––––